**Wu Čao-sie** PhD je (čín. 吳釗燮, angl. Jaushieh Joseph Wu; \* 31. október 1954) taiwanský diplomat a politik. V súčasnosti je minister zahraničných vecí Čínskej republiky (Taiwanu). Je tiež bývalým reprezentantom (de facto veľvyslancom) v Spojených štátoch.

Životopis
---------

Bakalársky titul z politológie získal na National Chengchi University na Taiwane, magisterský na University of Missouri, St. Louis a doktorský na Ohio State University v Spojených štátoch.

Svoju kariéru začal v roku 1989 ako vysokoškolský výskumník. V rokoch 2002 až 2004 bol zástupcom generálneho tajomníka prezidentskej kancelárie. Od mája 2004 do apríla 2007 bol predsedom rady o pevninskej Číne. Od apríla 2007 do augusta 2008 bol reprezentant (de facto veľvyslanec) Čínskej republiky v Spojených štátoch.

Od roku 2012 do roku 2016 zastával viacero postov v Demokratickej progresívnej strane (reprezentant v Spojených štátoch, výkonný riaditeľ Komisie pre výskum politiky a koordináciu až po generálneho tajomníka). V máji 2016 sa stal generálnym tajomníkom Národnej bezpečnostnej rady. Následne od mája 2017 do februára 2018 pracoval ako generálny tajomník Kancelárie prezidenta.

Minister zahraničných vecí
--------------------------

Za ministra zahraničných vecí Čínskej republiky (Taiwanu) bol menovaný 23. februára 2018 s dátum začiatku funkcie 26. februrára. Jeho predchocom bol David Lee. V roku 2019 navštívil Dánsko. V júni 2021 varoval pred možným vojenským konfliktom s Čínskou ľudovou republikou.

V júli 2021 oznámil otvorenie nového zastupiteľského úradu Čínskej republiky v Litve pod názvom Taiwanský zastupiteľský úrad v Litve (miesto obvyklého Tchajpejská reprezentačná kancelária) ako „veľmi významný". V septembri 2021 sa Wu zúčastnil rokovaní ohľadne premenovania zastupiteľského úradu vo Washingtone, D.C.. Wu nemôže navštíviť samotné mesto, lebo na vyšších predstaviteľov Taiwanu sú uvalené reštrikcie.

### Cesta na Slovensko, do Česka a Litvy

V októbri 2021 Wu navštívi Slovensko, Česko a Litvu. Na Slovensku sa zúčastní na konferencii „Odolnosť a globálna ekonomická spolupráca po pandémii" organizovanej Globsecom. Potom sa presunie do Prahy kde sa stretne s predsedom českého Senátu Milošom Vystrčilom a s pražským primátorom Zdeňkom Hřibom. V podobnom období sa konala obchodno-investičná cesta na ktorú cestovalo 66 taiwanských delegátov. V októbri 2021 podpísali 7 memoránd o porozumení.

Čínska ľudová republika na návštevu ministra na Slovensku reagovala, že prijme „nevyhnutné opatrenia na ochranu svojej suverenity".

Referencie
----------

1. 1 2 3 4   *Ministry of Foreign Affairs, Republic of China (Taiwan)Ministry of Foreign Affairs, Republic of China (Taiwan)* [online]. en.mofa.gov.tw, [cit. 2021-10-23]. Dostupné online.
2. ↑   csis-website-prod.s3.amazonaws.com, [cit. 2021-10-23]. Dostupné online.
3. ↑  STRONG, Matthew. *Taiwan replaces foreign, defense and China ministers in reshuffle* [online]. taiwannews.com.tw, 2018-02-23, [cit. 2021-10-23]. Dostupné online.
4. 1 2   Taiwanský minister zahraničných vecí navštívi Slovensko a Česko. *ta3.com* (Bratislava: C.E.N.). Dostupné online [cit. 2021-10-23].
5. ↑  CHEUNG, Eric; RIPLEY, Will. *Taiwan's foreign minister says 'we need to prepare' for military conflict with China* [online]. CNN, 2021-06-24, [cit. 2021-10-23]. Dostupné online.
6. ↑  TASR. Taiwan otvorí v Litve svoj úrad s iným názvom. *teraz.sk* (Bratislava: TASR), 2021-07-20. Dostupné online [cit. 2021-10-23].
7. ↑  SEVASTOPULO, Demetri; HILLE, Kathrin. *Washington risks Beijing ire over proposal to rename Taiwan’s US office* [online]. Financial Times, rev. 2021-09-10, [cit. 2021-10-23]. Dostupné online.
8. 1 2  TASR. Čína varovala Slovensko pred následkami návštevy taiwanskej delegácie. *sme.sk* (Bratislava: Petit Press), 2021-10-22. Dostupné online [cit. 2021-10-23]. ISSN 1335-4418.
9. ↑  Ministry of Foreign Affairs, Republic of China (Taiwan). *Taiwan Today* [online]. taiwantoday.tw, 2021-10-21, [cit. 2021-10-23]. Dostupné online.
10. ↑  STRONG, Matthew. *Taiwan signs 7 MOUs with Slovakia* [online]. taiwannews.com.tw, rev. 2021-10-23, [cit. 2021-10-23]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Wu Čao-sie**

Autoritné údaje: * GND: 1052445985
* ISNI: 0000 0000 3960 5315
* LCCN: n2008064454
* VIAF: 78256140
* WorldCat: lccn-n2008064454